ತುಂಕು ಅಬ್ದುಲ್ ರೆಹಮಾನ್

**ತುಂಕು ಅಬ್ದುಲ್ ರೆಹಮಾನ್** ಸ್ವತಂತ್ರ ಮಲಯಾ ದೇಶದ ಬುಕ್ಕೊ ಸ್ವತಂತ್ರ ಮಲೇಷಿಯಾ ದೇಶದ ಮೊದಲ ಪ್ರಧಾನಿಯಾದ್ ೧೯೫೭-೧೯೭೦ತ ಅವಧಿಡ್ ಆಡಳಿತ ನಡಪಾಯೆರ್. ಬಾಪಾ ಕೆಮೆರ್ಡೆಕಾನ್, ಬಾಪಾ ಮಲೇಷಿಯಾ (ಮಲೇಷಿಯಾದ ರಾಷ್ಟ್ರಪಿತ) 
ಪಂದ್ ಖ್ಯಾತಿ ಪಡೆಯೆರ್.

## ಜನನ
೮ ಫ಼ೆಬ್ರವರಿ ೧೯೦೩ಡ್ ಕೇಡಾ ಪ್ರಾಂತ್ಯದ ಅಲೋರ್ ಸೆಟಾರ್ಡ್  ಖೇಡಾ ಸುಲ್ತಾನ್ ವಂಶಗ್ ಸೇರ್ನ  ಪ್ರತಿಷ್ಠಿತ ಕುಟುಂಬದ ಸುಲ್ತಾನ್ ಅಬ್ದುಲ್ ಹಮೀದ್ ಹಲೀಂ ಶಾಹ್ ರ ೭ನೆ ಮಗೆ ಆದ್ ಪುಟ್ಟುನ ಅಬ್ದುಲ್ ರೆಹಮಾನ್ ೧೯೨೦ಡ್ ಕೇಂಬ್ರಿಬ್ಜ್ ವಿಶ್ವವಿದ್ಯಾಲಯಗ್ ವಿದ್ಯಾಭ್ಯಾಸಗ್ ಪೋಯೆರ್.

## ಓದಿನೆ
೧೯೧೯ಡ್ ವಿದ್ಯಾರ್ಥಿ ವೇತನದ ಮೂಲಕ ಕೇಂಬ್ರಿಬ್ಜ್ ವಿಶ್ವವಿದ್ಯಾಲಯಗ್ ಅಧ್ಯಯನಗ್ ಪೋಯಿನ ರೆಹಮಾನ್, ಸೇಂಟ್ ಕ್ಯಾಥರೀನ್ ಕಾಲೇಜಿಡ್ ಪದವಿ ಪಡೆಯೆರ್. ೧೯೨೬ಡ್ ಸಿಂಗಾಪುರಗ್ ಬತ್ತ್ ನ ರೆಹಮಾನ್, ೧೯೩೦ ಬುಕ್ಕೊ ೩೧ಡ್ ರಡ್ಡ್ ಸರ್ತಿ ಕಾನೂನು ಪದವಿ ಪಡೆಯೆರೆ ವಿಫಲರಾಯೆರ್.
ಕುಟುಂಬ
೧೯೩೩ಡ್ ಕುಲಿಂಡ್ ಮೆರಿಯಂ ಚೊಂಗ್ ಅರೆನ್ ಮದಿಮೆ ಆಯಿನ  ರೆಹಮಾನ್, ೧೯೩೫ಡ್ ಮೆರಿಯಂ ಮಲೇರಿವೈರ್ದ್ ತೀರ್ದಾನಗ ಇಂಗ್ಲೆಂಡ್ ದ ಗೆಳತಿ ವಯೊಲೆಟ್ ಕೌಲ್ಸನ್ ಅರೆನ್ ಮದಿಮೆ ಆಯೆರ್. ೧೯೪೭ಡ್ ವಿಚ್ಚೇದನವಾಯಿ ಬುಕ್ಕೊ ಶರೀಫ಼ಾ ಬರಕ್ಬಾಹ್ ರೆನ್ ಮದಿಮೆ ಆಯೆರ್ .

## ಸರ್ಕಾರಿ ಸೇವೆ
ಪ್ರತಿಷ್ಠಿತ ಕುಟುಂಬಡ್ ಪುಟ್ಟುನ ಕಾರಣರ್ದ್ ಸರ್ಕಾರಿ ಉದ್ಯೋಗ ರೆಹಮಾನ್ ರೆಗ್ ಖಾತರಿ ಆದಿತ್ತ್oಡ್. ಖೇಡಾದ, ಕುಲಿಂ ಡ್ ಉಪ ಜಿಲ್ಲಾಧಿಕಾರಿಯಾದ್ ಕಾರ್ಯ ಮಲ್ತ್ ನ ರೆಹಮಾನ್ ಪಾಪದಕ್ಲೆನ ಬೇನೆ ತೆರಿಯೊಂಡೆರ್. ಸರ್ಕಾರಿ ಕಾನೂನು ಪರೀಕ್ಶೆಡ್ ಪಾಸಾಯಿನ ರೆಹಮಾನ್, ಮಲೇರಿಯಾ ಪೀಡಿತ ಪದಂಗ್ ತೆರಪ್ ಡ್ ಜಿಲ್ಲಾಧಿಕಾರಿಯಾದ್ ಎಡ್ಡೆ ಕಾರ್ಯ ಮಲ್ತೆರ್.ಲಂಕಾವಿ ಜಿಲ್ಲೆಡ್ ರೆಹಮಾನ್ ನಡಪಾಯಿನ ರೋಡ್ ದ ಕೆಲಸ ಮೆಚ್ಚುಗೆಗ್ ಪಾತ್ರವಾಂಡ್. ಸುಂಗಾಯ್ ಪೆಟಾನಿ ಕುಲಿಂ ಅಲ್ಪಲಾ ಜಿಲ್ಲಾಧಿಕಾರಿ ಆಯೆರ್. ೧೯೩೯ಡ್ ವಕೀಲವೃತ್ತಿ ದೆತೊನೆರೆ ರೇಡಿಯಾಯಿನ ರೆಹಮಾನ್ ರಡ್ಡ್ ನೇ ವಿಶ್ವಯುದ್ಧದದ ಕಾರಣ ಕುಲಿಂ ಕಡ್ಡಾಯನೇಮಕಾತಿ ಆದಿತ್ತ್ ದ್ ಜಿಲ್ಲಾಧಿಕಾರಿಯಾದ್ ೩ ವರ್ಷ ನೇಮಕ ಆಯೆರ್. ೧೯೪೧ ಅಕ್ಟೋಬರ್ ಡ್ ಜಪಾನೀಯೆರ್ ಮಲಯಾದ ಪೆನಾಂಗ್ ಮಿತ್ತ್ ಬಾಂಬ್ ದಾಳಿ ಮಲ್ತ್ ನಾಗ  ರೆಹಮಾನ್ ಕುಟುಂಬ ಸಿದಿಂಡ್ ಆಶ್ರಯ ಪಡೆಯೆರ್. ಜಪಾನೀಯೇರ್ನ ಆಡಳಿತಡ್  ಮನಸ್ಸಿಜ್ಜನ್ದೆ ಜಿಲ್ಲಾಧಿಕಾರಿಯಾದ್ ದುಂಬು ಪೋಯೆರ್.
೧೯೪೫ಡ್ ಜಪಾನ್ ಶರಣಾನಗ ಹಾರೋಲ್ಡ್ ಮಾಕ್ಮಿಲನ್ ಬ್ರಿಟಿಷ್ ಸರ್ಕಾರದ ಪ್ರತಿನಿಧಿಯಾದ್ ಮಲಯಾದ ಕೌಲಾಲಂಪುರಗ್ ಬತ್ತೇರ್. ಸಂಧಾನ ಅನ್ವಯ ಖೇಡಾ, ಜೊಹೊರ್, ಸೆಲಂಗೊರ್, ಪಹಂಗ್ ಬುಕ್ಕೊ ಪೇರಕ್ ಪ್ರಾಂತ್ಯಗ್ಲೇ ಸುಲ್ತಾನೆರ್ ಒಂಜಾದ್  ೧೯೪೬ಡ್ ಸಂಯುಕ್ತ ಮಲಯಾ ದೇಶ ರಚನೆ ಘೋಷಣೆ ಪಂದಾನ್ಡ್.
೧೯೪೬ ಡಿಸೆಂಬರ್ ರ್ದ್ ಜನವರಿ ೧೯೪೯ಮುಟ್ಟ ರಜೆ ದೆತ್ತ್ ದ್ ಲಂಡನ್ ಡ್ ಕಾನೂನು ಪದವಿಗಾದ್ ಅಧ್ಯಯನ ಮಲ್ತ್ ನ ರೆಹಮಾನ್, ಪೆನಾಂಗ್ ಡ್ ಸರ್ಕಾರ ವಕೀಲೆರಾದ್ ನೇಮಕ ಆಯೆರ್.

## ರಾಜಕೀಯ
ಖೇಡಾ ಪ್ರಾಂತ್ಯದ UMNO ಪಕ್ಷದ ಅಧ್ಯಕ್ಷರಾದ್ ಆಗಸ್ಟ್ ೧೯೫೧ಡ್ ನೇಮಕ ಆಯಿನ ರೆಹಮಾನ್, ಸರ್ಕಾರಿ ಕೆಲಸಾಗ್ ರಾಜೀನಾಮೆ ಕೊರಿಯೆರ್. ಅಬ್ದುಲ್ ರಜ಼ಾಕ್ ನೊಟ್ಟಿಗೆ ಪಕ್ಷ ಕಟ್ರೆ ದುಂಬಾಯೆರ್. ನಾಗರೀಕ ಸರ್ಕಾರಗ್ ಒತ್ತಾಯ ಮಂಡಿಸಾಯಿನ ರೆಹಮಾನ್, ಮೈತ್ರಿ ಪಕ್ಷಗ್ಲೆ ಒಟ್ಟಿಗೆ ಒಪ್ಪಂದ ಮಲ್ತ್ ದ್ ಚುನಾವನೆಗ್ ಉಂತುದು ಗೆಲ್ತೆರ್.

ಮಲಯಾದ ಮುಖ್ಯಮಂತ್ರಿಯಾದ್ ೧೯೯೫೫-೫೭ ಮುಟ್ಟ ಕಾರ್ಯ ನಿರ್ವಹಿಸಾಯೆರ್. ಸಿಂಗಪುರದ ಮುಖ್ಯಮಂತ್ರಿ ಡೇವಿಡ್ ಮಾರ್ಷಲ್ ರೊಟ್ಟಿಗೆ ಶೀತಲ ಸಮರ ನಡತಿತ್ತ್oಡ್. ರೆಹಮಾನ಼್ರೆಡ ಮೈತ್ರಿ ಪಕ್ಷ ೧೯೫೯, ೧೯೬೪ತ ಚುನಾವಣೆ ಗೆಲ್ತ್oಡ್.ಮಲಯಾ, ಸಿಂಗಾಪುರ ಸೇರ್ದ್ ಮಲಯಾ ಫ಼ೆಡರೇಷನ್ ರಾಷ್ತ್ರ ೧೯೬೩ಟ್ ಸ್ಥಾಪನೆಯಾನಾಗ ರೆಹಮಾನ್ ದೇಶದ ಪ್ರಧಾನಿಯಾಯೆರ್. ೧೯೬೦ರ್ದ್ ಇಸ್ಲಾಮಿಚ್ ರಾಷ್ಟ್ರಗಳ ಒಕ್ಕೂಟ (OIC)ಯ ಸಂಸ್ಥಾಪಕರಾಯಿನ ರೆಹಮಾನ್ ಇಸ್ಲಾಂನ್ ಪ್ರಬಲವಾದ್ ಪ್ರತಿಪಾದಿಸಿಯೆರ್. ಮಲೇಷಿಯಾ ಜಾತ್ಯತೀತ ರಾಷ್ಟ್ರವಾಂಡಲಾ ಇಸ್ಲಾಮ್ ತತ್ವಗುಳು ಮಂಚೂಣಿಡ್ ಉಪ್ಪೊಡು ಪನ್ಪುನ  ರೆಹಮಾನೆರ್ನ ವಿಚಾರಸರಣೀ. ಜನಾಂಗೀಯ ಕಲಹಗ್ ತೀವ್ರ ಆಯಿನೆರ್ದಾವರ ಸಿಂಗಾಪುರನ್ ೧೯೬೫ಡ್ ಉಚ್ಚಾಟ ಮಲ್ತೆರ್.
೧೯೬೯ತ ಚುನಾವಣೆಡ್ ವಂತೆ ಓಟುಡು ಗೆಲ್ತ್ ನ ರೆಹಮಾನ್, ಯುವನಾಯಕೆರ್ ಗಲಾಯಿನ ಮೊಹಾತೀರ್ ಮೊಹಮದ್, ಮೂಸಾ ಹಿತಂ ಮತ್ತಿತಾರೇರ್ನ ವಿರೋಧ ಕಟ್ಟೋನ್ದು. ಉದಾರವಾದಿ ಮಾರುಕಟ್ಟೆದ ನಿಯಮಗ್ಲೆನ್ ಕ್ರಮಕ್ರಮವಾದ್ ಜಾರಿಗೊಳಿಸುನ ರೆಹಮಾನರ ನಡೆ ಯುವನಾಯಕೆರೆಗ್ ಒಪ್ಪಿಗೆ ಆತ್ ಜಿ. ೧೯೭೦ಡ್ ರಾಜೀನಾಮೆ ಇತ್ತ್oಡ್ ಅಬ್ದುಲ್ ರಜ಼ಾಕ್ ರೆಗ್ ಅಧಿಕಾರ ಹಸ್ತಾಂತರಿಸಾಯೆರ್.
## ನಿಧನ
೧೯೯೦ಮುಟ್ಟ ಹಿರಿಯ ನಾಗರೀಕೆ ರಾದ್ ಸುಮಾರ್ ಗೌರವಗ್ಲೆಗ್ ಪಾತ್ರರಾಯಿನ ರೆಹಮಾನ್, ೬ ಡಿಸೆಂಬರ್ ೧೯೯೦ತಾನಿ ನಿಧನರಾಯೆರ್.
## ಕೊಂಡಿಲು
* http://newspapers.nl.sg/Digitised/Article/straitstimes19570831.2.57.asp
* tunkuabdulrahman.com 
* http://www.caths.cam.ac.uk/home/?m=page&id=221
* [www.thefamouspeople.com/profiles/tunku-abdul-rahman-93.php]
* [www.biography.com/people/tunku-abdul-rahman-9174103]
* [www.yayasantar.org.my/eng/sp_biography.html]
* https://www.nytimes.com/1990/12/07/obituaries/tunku-abdul-rahman-87-dead-first-prime-minister-of-malaysia.html
## ಉಲ್ಲೇಖ